CELEX: 32007R0184
Language: lt
Date: 2007-02-20 00:00:00
Title: 2007 m. vasario 20 d. Komisijos reglamentas (EB) Nr. 184/2007 dėl leidimo naudoti kalio diformiatą (Formi LHS) kaip pašarų priedą (Tekstas svarbus EEE )

1.3.2007   
            
            
               LT
            
            
               Europos Sąjungos oficialusis leidinys
            
            
               L 63/1
            
         
      KOMISIJOS REGLAMENTAS (EB) Nr. 184/2007
   2007 m. vasario 20 d.
   dėl leidimo naudoti kalio diformiatą (Formi LHS) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatoma suteikti leidimą gyvūnų mityboje naudoti skirtiems priedams ir nustatomas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateikta paraiška išduoti leidimą priede nurodytam preparatui. Kartu su paraiška buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Paraiška pateikta dėl leidimo naudoti kalio diformiato preparatą (Formi LHS) kaip nujunkytiems paršeliams ir mėsinėms kiaulėms skirtą pašarų priedą, priskirtiną priedų kategorijai „zootechniniai priedai“.
            
         
               (4)
            
            
               Pagal Reglamento (EB) Nr. 1831/2003 7 straipsnio 3 dalies c punktą prie paraiškos dėl leidimo pridėtas analizės metodas yra susijęs su pašarų priedo veikliosios medžiagos nustatymu pašaruose. Todėl šio reglamento priede nurodytas analizės metodas neturi būti laikomas Bendrijos analizės metodu pagal 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), 11 straipsnį.
            
         
               (5)
            
            
               Europos maisto saugos tarnyba (toliau – Tarnyba) 2006 m. vasario 14 d. nuomonėje (3) daro išvadą, kad šio priedo sauga vartotojams, naudotojams ir aplinkai jau buvo patvirtinta ir ji nesikeis dėl siūlomos paskirties. Ji taip pat daro išvadą, kad preparato naudojimas neturi neigiamo poveikio šiai gyvūnų kategorijai ir kad dėl preparato naudojimo gali pagerėti su nujunkytais paršeliais ir mėsinėmis kiaulėmis susiję zootechniniai parametrai (vidutinis dienos prieaugis, pašaro ir prieaugio santykis). Tarnybos nuomone, pareiškėjas pateikė tinkamą stebėsenos po pateikimo į rinką planą. Tarnybos nuomonėje rekomenduojamos atitinkamos naudotojų saugos priemonės. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta pagal Reglamentą (EB) Nr. 1831/2003.
            
         
               (6)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (7)
            
            
               Todėl 2005 m. lapkričio 4 d. Komisijos reglamento (EB) Nr. 1810/2005 dėl naujo leidimo naudoti dešimt metų pašarų priedą, dėl nuolatinio leidimo naudoti tam tikrus pašarų priedus ir dėl laikino leidimo tam tikrus leidžiamus pašarų priedus naudoti pagal kitą paskirtį (4), kuriuo leidžiama pagal šią paskirtį naudoti tam tikrus pašarų priedus remiantis Reglamente (EB) Nr. 1831/2003 nustatytomis pereinamojo laikotarpio nuostatomis, 1 straipsnis turėtų būti išbrauktas.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Reglamento (EB) Nr. 1810/2005 1 straipsnis išbraukiamas.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. vasario 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 165, 2004 4 30, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (3)  Gyvūnų pašaruose naudojamų priedų, produktų ar medžiagų mokslinės grupės nuomonė dėl produkto „Formi LHS“ kaip pagal Reglamentą (EB) Nr. 1831/2003 nujunkytiems paršeliams ir mėsinėms kiaulėms skirto pašarų priedo saugumo ir veiksmingumo. Priimta 2006 m. vasario 14 d.EMST leidinys (2006) 325, 1–16.
   
      (4)  OL L 291, 2005 11 5, p. 8.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas (Prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: kiti zootechniniai priedai (veiklos parametrų gerinimas: prieaugis arba pašarų kiekio ir prieaugio santykis)
                  
               
            
                  4d800
               
               
                  BASF Aktiengesellschaft
               
               
                  Kalio diformiatas
                  (Formi LHS)
               
               
                  
                     Priedo sudėtis
                  
                  Kalio diformiatas: mažiausiai 98 %
                  Silikatai: daugiausiai 1,5 %
                  Vanduo: daugiausiai 0,5 %
                  
                     Veiklioji medžiaga
                  
                  Kalio diformiatas, kietas CAS Nr. 20642-05-1
                  
                     Analizės metodas
                      (1)
                  
                  Jonų chromatografija su laidumo nustatymu
               
               
                  Nujunkyti paršeliai
               
               
                   
               
               
                  6 000
               
               
                  18 000
               
               
                  Naudoti apytikriai iki 35 kg.
                  Įvairių šaltinių kalio diformiato mišinys neturi viršyti leistino didžiausio 18 000 mg kiekio kilograme visaverčio pašaro.
                  Priedas maišomas su kombinuotaisiais pašarais kaip premiksas.
                  Dėl šio produkto gali kilti rimtas akių pažeidimo pavojus. Reikia priimti darbuotojų apsaugos priemones.
               
               
                  
                     2017 3 21
                  
               
            
                   
               
               
                   
               
               
                   
               
               
                   
               
               
                  Mėsinės kiaulės
               
               
                   
               
               
                  6 000
               
               
                  12 000
               
               
                  Įvairių šaltinių kalio diformiato mišinys neturi viršyti leistino didžiausio 12 000 mg kiekio kilograme visaverčio pašaro.
                  Priedas maišomas su kombinuotaisiais pašarais kaip premiksas.
                  Dėl šio produkto gali kilti rimtas akių pažeidimo pavojus. Reikia priimti darbuotojų apsaugos priemones.
               
               
                  
                     2017 3 21
                  
               
            
         (1)  Informacija apie analizės metodą pateikiama šiuo Bendrijos etaloninės laboratorijos adresu www.irmm.jrc.be/html/crlfaa/